James Comey

James Brien Comey jr. (født 14. desember 1960 i Yonkers i New York) er en amerikansk jurist som fra 2013 til 2017 var direktør for Federal Bureau of Investigation (FBI).

I september 2013 ble Comey utnevnt til direktør for FBI av president Barack Obama. Han ble avskjediget av president Donald Trump 9. mai 2017.http://www.aftenposten.no/verden/FBI-sjefen-gransket-Trumps-forbindelser-til-Russland-Na-har-han-fatt-sparken-620865b.html Comey ble i september 2025 tiltalt for falsk forklaring og hindring av etterforskning i forbindelse med en høring i Kongressen i september 2020. Det er første gang en tidligere sjef for FBI har blitt straffeforfulgt og han risikerer 5 års fengsel. Saken ville vært foreldet ved utgangen av september 2025. I november 2025 avviste en føderal dommer, Cameron McGowan Currie, saken mot Comey, fordi tiltalen ble tatt ut av statsadvokat Lindsey Hallingan som var ulovlig utnevnt til stillingen, noe som gjorde tiltalen ugyldig. Ettersom tiltalen ikke er avvist på grunnlag av selve innholdet, kan den tas videre til høyesterett.

Liv og virke
Bakgrunn
Comey ble født i Yonkers, men vokste opp i Allendale i New Jersey. Hans foreldre var irskættede Joan og J. Brien Comey. Hans far arbeidet med leiligheter og hans mor var datarådgiver. Han studerte ved College of William and Mary med kandidateksamen 1982 i kjemi og religion. Hans avslutningsarbeid analyserte den liberale teologen Reinhold Niebuhr og den konservative televangelisten Jerry Falwell, der han la vekt på begge deres tro på offentlig engasjement."Mr. Comey Goes To Washington", New York magazine, October 2003. Retrieved May 21, 2007.  Han tok doktorgradseksamen i rettslære ved University of Chicago i 1985.

 Karriere
Etter studiene var han notar ved en føderal distriksdomstol i New York. Deretter var han ansatt i advokatfirmaet Gibson, Dunn & Crutcher i New York og ble senere assisterende aktor for den føderale påtalemyndighet for New Yorks sørlige distrikt (1987–93). Han hjalp blant annet til med anklagen mot familien Gambino.

Årene 1996-2001 var Comey stedfortredende sjef hos den føderale påtalemyndighet for delstaten Virginias østre distrikt. I år 1996 ble han stedfortredende spesialadvokat for senator Whitewater-komitéen. Han var også sjefsanklager vedrørende Khobar Towers-bombingen i 1996 i Saudi-Arabia. Samtidig var han professor i rettslære ved University of Richmond.

Han var føderal anklager for New Yorks sørlige distrikt fra januar 2002.

Han ble utnevnt til visejustisminister den 11. desember 2003. Blant hans første oppgaver i det embetet var å overta ledelsen av utredningen om president Bill Clintons kontroversielle benådning av Marc Rich.

I august 2005 ble Comey sjefsjurist og viseadministrerende direktør for Lockheed Martin. I 2010 ble han sjefsjurist ved Bridgewater Associates i Westport i Connecticut. I begynnelsen av 2013 forlot han Bridgewater for å bli forsker innen National Security Law ved Columbia Law School i New York City.

I september 2013 ble Comey utnevnt til sjef for FBI av president Barack Obama.Pressmeddelande om tillsättningen av James Comey   

 Referanser 

 Eksterne lenker 



  Ackerman, Spencer. «James Comey remained at Justice Department as monitoring went on», The Guardian. 27. juni 2013

Kategori:Politikere fra USA
Kategori:Advokater fra USA
Kategori:FBI-direktører
Kategori:Personer fra Bergen County i New Jersey
Kategori:Personer fra Yonkers